British Grand Prix
Marele Premiu al Marii Britanii din 2020 (cunoscut oficial ca Formula 1 Pirelli British Grand Prix 2020) a fost o cursă de Formula 1 ce s-a desfășurat între 31 iulie și 2 august 2020 în Silverstone, Marea Britanie. Cursa a fost cea de-a patra etapă a Campionatului Mondial de Formula 1 din 2020. A fost pentru a șaptezeci și una oară când s-a desfășurat o etapă de Formula 1 în Marea Britanie. Cursa a fost prima dintre cele două curse consecutive de Formula 1 de la Silverstone în 2020, cu Marele Premiu al Aniversării de 70 de ani care a urmat o săptămână mai târziu. Hamilton a câștigat cursa, fiind a treia sa victorie succesivă din sezonul 2020 și a patra a echipei Mercedes.